cyanic-selkie/wikianc huggingface dataset:
GAZ-M20 Pobeda
Ιστορία
Το μοντέλο χρησιμοποιούσε μια μηχανή που ήταν αντιγραφή από μια της Dodge από το 1928 και την μοιραζόταν με το GAZ-51, ενώ αυτήν η μηχανή είχε πρωτοεμφανιστεί σε μια εκσυγχρονισμένη έκδοση του GAZ-M1. Το GAZ Pobeda αποδείχθηκε αρκετά επιτυχές και εξαγόταν σχεδόν σε όλο το Ανατολικό Μπλοκ και παραγόταν μετά με άδεια παραγωγής και στην Πολωνία, την Βόρεια Κορέα και την Κίνα.
Εκτός από το βασικό σεντάν παραγωγής, παράχθηκαν και άλλες εκδόσεις όπως ένα βαν και ένα όχημα που προοριζόταν για χρήση ως "τζίπ" και χρησιμοποιούσε αρκετά εξαρτήματα από το GAZ-69.
Η παραγωγή τελείωσε το 1958 ή 1959, όταν αντικαταστάθηκε από την GAZ Volga. Βέβαια, συνέχιζε να παράγεται στην Πολωνία και για μερικές άλλες αγορές εξαγωγής μέχρι το 1973.
Πλούτωνας
Το όνομα Πλούτωνας μπορεί να αναφέρεται στα εξής:
Πανελλήνιο πρωτάθλημα πετοσφαίρισης ανδρών 1966
Το Πρωτάθλημα του 1966 κατέκτησε ο Παναθηναϊκός, φτάνοντας έτσι στον 3ο τίτλο στην ιστορία του
Τελική Βαθμολογία
Αποτελέσματα
Πηγές
Κατηγορία:Πανελλήνιο πρωτάθλημα πετοσφαίρισης ανδρών Κατηγορία:Πετοσφαίριση το 1966
Αιώρα
Η Αιώρα ή Εώρα ήταν γιορτή στην αρχαία Αθήνα. Συνοδεύονταν από θυσίες και δείπνο, γι´αυτό και μερικές φορές ονομάζεται Εύδειπνος. Ο Πολυδεύκης μνημονεύει ένα άσμα, ποίημα του Θεόδωρου του Κολοφώνιου, που ψάλλονταν στη γιορτή αυτή.
Προέλευση του θεσμού
Η γιορτή κατά μία εκδοχή συνδέεται με τους μύθους του Ικάριου και της Ηριγόνης. Θεσπίστηκε με χρησμό του μαντείου προς εξιλέωση των δύο αυτών μυθικών προσώπων. Σύμφωνα με το «μέγα ετυμολογικό» η γιορτή αυτή θεσπίστηκε προς τιμή της Ηριγόνης, θυγατέρας του Αίγισθου και της Κλυταιμνήστρας. Ο Ησύχιος πάλι αναφέρει, ότι η γιορτή γινόταν σε ανάμνηση του τυράννου Τημαλέοντα, χωρίς όμως να αναφέρει τον λόγο.
Πηγές
Κατηγορία:Αρχαίες αθηναϊκές εορτές
Κως-ντε-λα-Σελ
Παραπομπές
Κατηγορία:Κοινότητες του Ερώ
1447
Η τρέχουσα σελίδα αφορά το έτος 1447 κατά το Γρηγοριανό ημερολόγιο
Θάνατοι
Κατηγορία:Έτη
2010 TD54
thumb|450px|Το πέρασμα του αστεροειδή πάνω από τη Γη.
Το 2010 TD54 είναι ένας μικρός αστεροειδής που είχε ανακαλυφθεί να έχει μια τροχιά που διέσχισε την τροχιά του φεγγαριού γύρω από την Γη, και να κάνει την πλησιέστερη προσέγγιση του στο πλανήτη μας στις 10:51 στις 12 Οκτωβρίου του 2010 UTC (6:51 π.μ. EDT). Αστρονόμοι της NASA ανέφεραν το μέγεθός της περίπου 5 έως 10 μέτρα σε διάμετρο και ότι η πλησιέστερη προσέγγισή της στη Γη θα ήταν περίπου 45.000 χιλιόμετρα πάνω από τη Σιγκαπούρη. Ένα από τα τηλεσκόπια Catalina Sky Survey βόρεια του Τούσον, της Αριζόνα, το ανακάλυψε στις 9 Οκτωβρίου 2010.
Παραπομπές
Κατηγορία:Γεωπλήσια αντικείμενα
Σιλαναμίνη
Η σιλαναμίνη (αγγλικά:silanamine) είναι ανόργανη χημική ένωση, η οποία περιέχει πυρίτιο, υδρογόνο και άζωτο, με μοριακό τύπο SiH5N, αν και παριστάνεται συνήθως με τον ημισυντακτικό τύπο SiH3NH2. Αποτελεί το πυριτιούχο ανάλογο της μεθαναμίνης.
«Μητρική» και «θυγατρικές» σιλαναμίνες
Εκτός από τη «μητρική» σιλαναμίνη, ο όρος χρησιμοποιείται και σε σειρά «θυγατρικών» ανόργανων και οργανικών ενώσεων, που περιέχουν έναν (τουλάχιστον) δεσμό Si-N.
Ονοματολογία
Η ονομασία σιλαναμίνη προκύπτει από το πρόθεμα «σιλαν-» και την κατάληξη «-αμίνη», σε αναλογία με την ονοματολογία των οργανικών αμινών.
Δομή
Η μοριακή δομή της σιλανόλης ομοιάζει γεωμετρικά με αυτήν της μεθαναμίνης. Ωστόσο οι δεσμοί Si-Η είναι πολωμένοι κατά την έννοια Siδ+-Hδ-, γιατί το πυρίτιο έχει μικρότερη ηλεκτραρνητικότητα (1,90 κατά Pauling) και από τον άνθρακα (2,55 κατά Paouling) και από το υδρογόνο (2,20 κατά Pauling). Επίσης, η διαφορά ηλεκτραρνητικότητας μεταξύ πυριτίου και αζώτου (3,04 κατά Pauling) είναι πολύ μεγαλύτερη από την αντίστοιχη άνθρακα - αζώτου. Το γεγονός αυτό δίνει σημαντικό ποσοστό ετεροπολικότητας (27,6%) στο δεσμό Si-Ν, δηλαδή έχουμε σε σημαντικό ποσοστό μια ένωση της μορφής [SiH3]+[NH2]-.
Παρατηρήσεις, υποσημειώσεις και αναφορές
Κατηγορία:Ενώσεις πυριτίου Κατηγορία:Ανόργανες αμίνες Κατηγορία:Υδρίδια Κατηγορία:Μητρικές ενώσεις
Lil Peep
Ο Γκούσταβ Έλιτζαχ Άρ (1η Νοεμβρίου 1996 - 15 Νοεμβρίου 2017) επαγγελματικά γνωστός ως Lil Peep, ήταν Αμερικανός ράπερ, τραγουδιστής, στιχουργός και μοντέλο.
Ανήλικη ζωή
Ο Γκούσταβ Έλιτζαχ Άρ γεννήθηκε στις 1 Νοεμβρίου 1996 στο Άλενταουν της Πενσυλβάνιας. Οι γονείς του είναι η πρώην καθηγήτρια Λίζα Γόμακ και ο καθηγητής Καρλ Τζόχαν Άρ. Είχε ένα αδελφό, τον Καρλ Όσκαρ Άρ. Ο Γκούσταβ μεγάλωσε στο Λονγκ Άιλαντ της Νέας Υόρκης. Οι γονείς του ήταν και οι δύο απόφοιτοι του πανεπιστημίου του Χάρβαρντ που ήταν διαζευγμένοι από όταν ήταν έφηβος. Ο Γκούσταβ ήταν ιρλανδικής καταγωγής από την πλευρά της μητέρας του και σουηδική από την πλευρά του πατέρα του.
Μεγαλώνοντας, ο πατέρας του Γκούσταβ απουσίαζε και η ανατροφή του ήταν «τροφοδοτούμενη από τα ναρκωτικά». Πήγαινε στο Δημοτικό Σχολείο του Λίντελ και στη συνέχεια στο Γυμνάσιο Λονγκ Μπιτς της Νέας Υόρκης. Αργότερα έφυγε από το γυμνάσιο και έλαβε διαδικτυακά μαθήματα για να κερδίσει το δίπλωμά του. Λίγο αργότερα ξεκίνησε να παράγει μουσική στο SoundCloud και στο YouTube. Ο Γκούσταβ απέκτησε το πρώτο του τατουάζ μόλις στα 14 στο δεξί του χέρι.
Όταν ο Γκούσταβ ήταν 17 ετών, απέκτησε το πρώτο τατουάζ του προσώπου, μια σπασμένη καρδιά κάτω από το αριστερό του μάτι για να τον βοηθήσει να κάνει μουσική πριν μετακομίσει στο Λος Άντζελες και να ασχοληθεί με τη μουσική υπό το ψευδώνυμο Lil Peep. Ο Γκούσταβ δήλωσε ότι ο λόγος του για μετακίνηση προς το Λος Άντζελες οφείλεται ότι ένιωθε κατάθλιψη στη Νέα Υόρκη.
Καριέρα
Όταν ο Lil Peep ήταν έφηβος, ο ίδιος αυτοαποκαλούταν ένας μόνος που έκανε την πλειοψηφία των φίλων του στο διαδίκτυο. Εμπνευσμένος από ράπερς όπως τους Seshhollowaterboyz και τον iLoveMakonnen. Ο Peep άρχισε να παράγει μουσική ενώ κατοικούσε στο Λονγκ Άιλαντ και ζούσε προσωρινά με τον φίλο της παιδικής ηλικίας του, Brennan Savage μέχρις ότου και οι δύο αποφάσισαν να μετακομίσουν στο Λος Άντζελες.
Ο Lil Peep άφησε το γυμνάσιο για να μετακομίσει στο Λος Άντζελες και να συναντηθεί με διαδικτυακούς του φίλους. Αργότερα συναντήθηκε με τον παραγωγό Memphis JGRXXN και τους ράπερς της Φλόριντας Ghostemane και Craig Xen. Σύμφωνα με τον Lil Peep, συναντήθηκε αρχικά με τον Craig Xen διαδικτυακά και εισήχθη στο JGRXXN που χρειαζόταν έναν τραγουδιστή. Lil Peep also attempted to attend Glendale Community College during his first year living in Los Angeles. Ο Lil Peep προσπάθησε επίσης να εγγραφεί σε κολέγιο κατά τη διάρκεια του πρώτου έτους που έζησε στο Λος Άντζελες. Το 2015, ο Lil Peep κυκλοφόρησε την πρώτη του κασέτα με τραγούδια, το "Lil Peep μέρος πρώτο", το οποίο αγοράστηκε 4.000 φορές την πρώτη του εβδομάδα. Λίγο αργότερα, κυκλοφόρησε πολλά τραγούδια του, και άλλη μια κασέτα, "Ζήσε για πάντα". Ο Lil Peep αύξησε ραγδαία τη δημοτικότητα του μετά του τραγούδι του "Star Shopping", και ξανά, πιο μετά με το "Beamer Boy" το οποίο τον οδήγησε να παίζει ζωντανά για πρώτη φορά τον Μάρτιο του 2016 στην Αριζόνα. Αργότερα εγγράφηκε σε μια άλλη δισκογραφική εταιρία, την GothBoiClique με έδρα το Λος Άντζελες, δημοσιεύοντας ξανά πολλά και διαφορετικά τραγούδια. thumb|Ο Lil Peep σε συναυλία στην [[Ολλανδία|alt=|left]]
Τον Ιούνιο του 2016, η First Access Entertainment (FAE) συνεργάστηκε με τον Lil Peep σε μια κοινή επιχείρηση για να τον επενδύσει και να τον συμβουλεύσει για την καριέρα του.
Αργότερα ο Lil Peep έζησε στο Λονδίνο για μια περίοδο που κυκλοφόρησε το άλμπουμ του,"Come Over When You're Sober, Pt. 1" στις 15 Αυγούστου του 2017. Ο Lil Peep επίσης ανακοίνωσε και συμμετείχε στην πρώτη του παγκόσμια περιοδεία, ξεκινώντας από το Ηνωμένο Βασίλειο τον Σεπτέμβριο, αργότερα στη Γερμανία και στην Ολλανδία πριν τελειώσει στις Ηνωμένες Πολιτείες τον Νοέμβριο, που διακόπηκε λόγο του θανάτου του. Μετά το θάνατό του, η δημοτικότητα του Lil Peep αυξήθηκε γρήγορα, γεγονός που οδήγησε σε σημαντική αύξηση των πωλήσεων και των ροών της μουσικής του. Το τραγούδι "Awful Things" από το "Come Over When You're Sober, Pt. 1" έκανε την πρώτη του είσοδο στο Billboard Hot 100 με τον αριθμό 79. Το Μάρτιο του 2018, η μουσική του Lil Peep άρχισε να ανεβαίνει στο YouTube και στο SoundClound από τη δισκογραφική εταιρία Columbia Records.
Mεταθανάτιες κυκλοφορίες
Μετά το θάνατό του, η βάση θαυμαστών και η δημοτικότητα του Lil Peep αυξήθηκαν γρήγορα, με αποτέλεσμα μια σημαντική αύξηση στις πωλήσεις και τις ροές της μουσικής του. Το σινγκλ "Awful Things" από το Come Over When You're Sober, Part One έγινε η πρώτη του συμμετοχή στο Billboard Hot 100 στο νούμερο 79.
Λόγω του παραγωγικού ρυθμού δουλειάς του Peep, ολοκληρώθηκαν αρκετά τραγούδια και έργα οπου δεν Όπου δεν είδαν ποτέ το φως της δημοσιότητας λόγω του απρόσμενου θανάτου του. Η πρώτη επίσημη μεταθανάτια κυκλοφορία έφτασε μέσα σε 24 ώρες από τον θάνατό του, καθώς ο Wiggy, σκηνοθέτης πολλών μουσικών βίντεο του Peep, κυκλοφόρησε το επίσημο βίντεο για το τότε ακυκλοφόρητο τραγούδι "16 Lines". Στις 12 Ιανουαρίου 2018, ο Marshmello κυκλοφόρησε επίσημα μια συνεργασία με τίτλο "Spotlight". Το βίντεο για το "Spotlight" κυκλοφόρησε στις 12 Φεβρουαρίου 2018. Στις 15 Ιανουαρίου 2018, ο ράπερ Juicy J κυκλοφόρησε το τραγούδι "Got 'Em Like", στο οποίο συμμετείχαν οι Lil Peep και Wiz Khalifa. Στις 27 Ιανουαρίου 2018, ο ράπερ Teddy του SoundCloud κυκλοφόρησε ένα τραγούδι συνεργασίας με τον Lil Peep, "Dreams & Nightmares".
Τον Μάρτιο του 2018, το μουσικό αρχείο του Peep εξαγοράστηκε από την Columbia Records. Στις 13 Μαΐου 2018, κυκλοφόρησε ένα μεταθανάτιο σινγκλ, "4 Gold Chains", με το τον μουσικό Clams Casino, συνοδευόμενο μαζί με ένα μουσικό βίντεο.
Στις 17 Αυγούστου 2018, ο Makonnen ανακοίνωσε ένα νέο σινγκλ του Lil Peep, το "Falling Down", μια ανανέωση του "Sunlight on Your Skin" που ηχογράφησε με τον Peep το φθινόπωρο του 2017 στο Λονδίνο. Η νέα έκδοση περιλαμβάνει τον πρόσφατα αποθανόντα ράπερ XXXTentacion, ο οποίος ηχογράφησε τους στίχους του μετά το θάνατο του Peep. Η δημιουργία του σινγκλ καταδικάστηκε από ορισμένα επιζώντα μέλη του GothBoiClique, τα οποία είπαν ότι υπήρξε ανεπίλυτη σύγκρουση μεταξύ των δύο καλλιτεχνών που προήλθε από την υποτιθέμενη ιστορία της βίας κατά των γυναικών. Αυτό αμφισβητήθηκε από άλλους στενούς φίλους του Lil Peep. Το "Falling Down" κυκλοφόρησε στις 19 Σεπτεμβρίου 2018 και έφτασε στο νούμερο 13 του Billboard Hot 100. Το πρωτότυπο "Sunlight on Your Skin" κυκλοφόρησε στις 27 Σεπτεμβρίου 2018.
Στις 14 Οκτωβρίου 2018, η οικογένεια του Lil Peep αποκάλυψε ότι το πρώτο του μεταθανάτιο έργο, Come Over When You're Sober, Pt. 2, ολοκληρώθηκε τον Σεπτέμβριο του 2018 και ο εκτελεστικός παραγωγός του Lil Peep για το έργο, Smokeasac, επιβεβαίωσε ότι απλώς περίμενε την έγκριση από την οικογένεια του Peep. Στις 17 Οκτωβρίου 2018, η οικογένεια του Lil Peep επιβεβαίωσε ότι το βασικό σινγκλ από το Come Over When You're Sober, Pt. 2, "Cry Alone", θα κυκλοφορούσε στις 18 Οκτωβρίου 2018. Come Over When You're Sober, Pt. 2 κυκλοφόρησε στις 9 Νοεμβρίου 2018. Την 1η Νοεμβρίου 2018 κυκλοφόρησε επίσημα το δεύτερο σινγκλ από το άλμπουμ, «Runaway». Στις 7 Νοεμβρίου 2018, κυκλοφόρησε το τρίτο σινγκλ, "Life is Beautiful"—ένα remix του κομματιού "Life" από το Feelz EP. Στις 16 Ιανουαρίου 2019 κυκλοφόρησε ένα βίντεο για το τραγούδι "16 Lines"
Στις 10 Μαρτίου 2019, το ντοκιμαντέρ Everybody's Everything, που εξιστορεί τη ζωή του Lil Peep, έκανε πρεμιέρα στο Φεστιβάλ Κινηματογράφου SXSW Την 1η Νοεμβρίου 2019, h οικογένεια του ανακοίνωσε την κυκλοφορία του soundtrack του ντοκιμαντέρ, το οποίο περιλαμβάνει τόσο κυκλοφορημένα όσο και ακυκλοφόρητα κομμάτια. Το "Everybody's Everything" κυκλοφόρησε στις 15 Νοεμβρίου 2019, έπειτα προστέθηκε και στο Netflix.
Ο Lil Peep είχε κυκλοφορήσει ένα μεγάλο υλικό μονάχα στο Soundcloud.
Στις 5 Μαρτίου 2020 επανακυκλοφόρησε σε όλες τις μουσικές πλατφόρμες το “Vertigo”, αρχικά το EP είχε κυκλοφορήσει το 2016, μονάχα στο SoundCloud. Έπειτα, στις 10 Ιουνίου 2020 επανακυκλοφόρησε το Crybaby, ένα mixtape όπου αρχικά είχε κυκλοφορήσει 4 χρόνια πριν. Η οικογένεια του Lill Peep κυκλοφόρησε τη μίξη Hellboy με τα περισσότερα δείγματα να εκκαθαρίζονται στις 25 Σεπτεμβρίου 2020, την τέταρτη επέτειο από την αρχική της κυκλοφορία. Το τραγούδι "drive by" αναπαράχθηκε λόγω ζητημάτων εκκαθάρισης δειγμάτων.
Στις 26 Ιανουαρίου 2021 ανακοινώθηκε η επανακυκλοφορηα του "California Girls', οπου τελικά κυκλοφόρησε στης 29 Ιανουαρίου. Αργότερα, στις 30 Ιουνίου 2021, η οικογένεια του ανακοίνωσε την επανέκδοση των EP της συνεργασίας Lil Peep και Lil Tracy, Castles και Castles II. Κυκλοφόρησαν στις 2 Ιουλίου 2021, με βίντεο από προηγούμενες ζωντανές εμφανίσεις ορισμένων κομματιών από τα EP. Στης 29 Οκτοβρίου 2021 κυκλοφόρησε ένα νέο τραγούδι, το "Halloween". Στις 4 Νοεμβρίου 2021 κυκλοφόρησε ένα νέο EP, "Friends " οπου συνολικά είχε 3 τραγούδια, αλλα τα 2 είχανε κυκλοφορήσει όσο ήτανε έν ζωή
Επιρροές και Στόχος
Πριν την κυκλοφορία του πρώτου του άλμπουμ, ανέφερε τον Ντέιβιντ Μπόουι, Κερτ Κομπέιν, Άντονι Κίντις, Φράνκ Όσιαν και Ριφ Ραφ ως τα είδωλα του και ήθελε να γίνει γνωστός ως ο "Κερτ Κομπέιν του ραπ". Ένας στενός φίλος και ο παραγωγός του "Come Over When You're Sober, Pt.1" δήλωσε ότι ο Lil Peep "ήθελε να δώσει φωνή σε ανθρώπους που υποφέρουν από άγχος και κατάθλιψη, σε ανθρώπους που έχουν κακοποιηθεί και για τους ανθρώπους που παρεξηγήθηκαν όπως αυτόν, είχε δαιμόνια και αντιμετώπισε τους δαίμονες με τη δημιουργία μουσικής.""
Albums,EPs and mixtapes
Σημίωση:Το crybaby και το Hellboy είχανε κυκλοφορήσει 4 χρόνια πρίν αλλα μόνο στο soundcloud και επανακηκλοφόρησαν 4 χρόνια μετά σε όλλες τοις μουσικές πλατφόρμες
Αφιερώματα/Αναμνηστικά
Πολυάριθμοι καλλιτέχνες εξέφρασαν τη λύπη τους για τον θάνατο του Lil Peep, μεταξύ άλλων ο XXXTentacion, Diplo, Post Malone, Pete Wentz, Marshmello, Mark Ronson, Σαμ Σμιθ, Zane Lowe, Trippie Redd, Lil Uzi Vert, Lil Xan, Ty Dolla Sign, Lil Pump, Lil Tracy, Ντούα Λίπα, 6ix9ine και πολλοί άλλοι. Διάφορες μπάντες εξέφρασαν τη λύπη τους επίσης όπως οι Three Days Grace. Ενώ έλαβαν μέρος πολλαπλά αφιερώματα, στη Νέα Υόρκη, Λος Άντζελες αλλά και στα Ανάκτορα του Ουεστμίνστερ στο Λονδίνο. Μετά το θάνατό του, ένα αστέρι ονομάστηκε προς τιμήν του, το "GustavLP96" ή 6397068. Ήταν ένα δώρο από τους παλιούς γείτονες, τον Paul και Christie που τον παρακολούθησαν να μεγαλώνει στο Λονγκ Άιλαντ.
Παραπομπές
Κατηγορία:Αμερικανοί τραγουδιστές Κατηγορία:Αμερικανοί ράπερ
Ολιβέιρα Κριστιάνο
Ο Ολιβέιρα Κριστιάνο, γεννημένος στις 28 Σεπτεμβρίου 1983 στην πόλη Μανάους, είναι Βραζιλιάνος ποδοσφαιριστής. Αγωνίστηκε ως επιθετικός μέσος αλλά και πλάγιος μέσος στον ΠΑΟΚ απο τον Ιανουάριο του 2009 έως τον Ιανουάριο του 2011. Είναι κάτοχος και πορτογαλικού διαβατηρίου.
Καριέρα
Ο Κριστιάνο ξεκίνησε την καριέρα του απο την Νασιονάλ, ομάδα του Μανάους, της πόλης που γενήθηκε. Το 2005 μετακόμισε στην Πορτογαλία και την Πάσος Φερέϊρα γρήγορα έγινε ο βασικός συντελεστής της ομάδας και την βοήθησε να κερδίσει την εξοδο της στο Γιουρόπα Λιγκ για πρώτη φορά στην ιστορία της. Το Δεκέμβριο του 2009 μετακόμισε στον ΠΑΟΚ και, πριν ακόμα προλάβει να προσαρμοστεί, υπέστη ρήξη εμπρόσθιου χιαστού σε έναν αγώνα πρωταθλήματος με τον Πανθρακικό στις 6 Μαρτίου 2010. Αποθεραπεύτηκε και επέστρεψε σε ένα φιλικό με την ίδια ομάδα τον Σεπτέμβριο του 2010. Τον Ιανουάριο του 2011 έμεινε ελεύθερος απο την ομάδα της Θεσσαλονίκης και υπέγραψε συμβόλαιο συνεργασίας 3,5 ετών με την Σπόρτινγκ Λισαβόνας. Το καλοκαίρι όμως του 2011 έμεινε ελεύθερος απο την Σπόρτινγκ Λισαβόνας και μετακόμισε στην πρώτης κατηγορίας ομάδα της πορτογλίας Μπέιρα-Μαρ. Πλέον αγωνίζεται στη βραζιλιάνικη ομάδα Κρισιούμα (Criciúma Esporte Clube), στην επαρχία της Σάντα Καταρίνα.
Εξωτερικοί σύνδεσμοι
Κατηγορία:Μέσοι ποδοσφαιριστές Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σπόρτινγκ Λισαβόνας Κατηγορία:Ποδοσφαιριστές ΦΚ Πάσος ντε Φερέιρα Κατηγορία:Ποδοσφαιριστές Βιτόρια Σετούμπαλ Κατηγορία:Ποδοσφαιριστές Νασιονάλ Φουτεμπόλ Κλούμπε Κατηγορία:Ποδοσφαιριστές Σάο Ραϊμούντο Εσπόρτε Κλούμπε (Μανάους) Κατηγορία:Ποδοσφαιριστές ΣΚ Μπέιρα Μαρ Κατηγορία:Ποδοσφαιριστές Κρισιούμα Εσπόρτε Κλούμπε Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Καμπεονάτο Μπραζιλέιρο Σέριε Β Κατηγορία:Ποδοσφαιριστές Καμπεονάτο Μπραζιλέιρο Σέριε Γ Κατηγορία:Ποδοσφαιριστές Καμπεονάτο Μπραζιλέιρο Σέριε Δ
Επαρχία της Πάρμας
Συνορεύει βόρεια με τη Λομβαρδία (επαρχίες της Κρεμόνα και της Μάντοβας), ανατολικά με την επαρχία του Ρέτζιο-Εμίλια, νότια με την Τοσκάνη (επαρχία των Μάσσα-Καρράρα) και τη Λιγουρία (επαρχίες της Γένοβας και της Σπέτσια) και δυτικά με την επαρχία της Πιατσέντσα.
Γεωγραφία
Η επαρχία της Πάρμα χωρίζεται σε τρεις ζώνες από βορρά προς νότο: πεδιάδα, λοφώδεις εκτάσεις και βουνά. Η βόρεια πλευρά της επαρχίας ορίζεται από τον Πάδο. Τα αστικά κέντρα των ορεινών και ημιορεινών περιοχών βρίσκονται κυρίως πλησίον των παραποτάμων του Πάδου που πηγάζουν από τα Απέννινα Όρη. Τα κυριότερα ποτάμια είναι ο Τάρος και ο Πάρμα.
Γαστρονομία
Η επαρχία της Πάρμας, όπως επίσης και η επαρχία της Πιατσέντσα, είναι γνωστές και ως "food valley, δηλαδή "κοιλάδα του φαγητού". Εδώ παράγεται το περίφημο προσούτο της Πάρμας και το τυρί παρμεζάνα. Επίσης, γίνεται παραγωγή μανιταριών και τρούφας. Στην επαρχία της Πάρμας εδρεύουν πολλές βιομηχανίες τροφίμων (όπως η Barilla και η Parmalat), που παράγουν προϊόντα από χοιρινό, γάλα, ζυμαρικά, και ντομάτες.
Εξωτερικοί σύνδεσμοι
Παρμα
Τεχνική Νέσμπιτ
Η χειρουργική τεχνική Νέσμπιτ περιγράφηκε για πρώτη φορά το 1965, ενώ χρησιμοποιήθηκε για την αποκατάσταση στη Νόσο Περονί το 1977. Η επέμβαση γίνεται με αφαίρεση ελλειψoειδoύς τμήματoς τoυ ινώδoυς χιτώνα στην αντίθετη πλευρά από αυτή της κάμψης ενώ ο Γιαχιά το 1990, με άρθρο του στο Περιοδικό Ουρολογίας, αγγλ. The Journal of Urology, ανέπτυξε μ’ επιτυχία μία τρoπoπoιημένη τεχνική με επιμήκη τομή κι εγκάρσια συρραφή.
Ασθενείς με ραχιαία κάμψη μικρότερη των 45 μοιρών, θα μπορούσαν να μην καταφύγουν σε χειρουργική αποκατάσταση, από την άλλη πλευρά όμως κάποιοι ασθενείς αντιμετωπίζουν έντονα ψυχολογικά προβλήματα, συνήθως λόγω της κάμψης και της σμίκρυνσης του πέους, γι΄ αυτό θα πρέπει να προ-τείνεται η προ-εγχειρητική ψυχολογική υποστήριξη.
Κατά την Τεχνική Νέσμπιτ τοποθετούνται ραφή ή ραφές αναλόγως του βαθμού και της έκτασης της κάμψης στην ακριβώς αντίθετη πλευρά με αφαίρεση ελλειψoειδoύς τμήματoς τoυ ινώδoυς χιτώνα. Τα ποσοστά επιτυχίας της συγκεκριμένης τεχνικής είναι ικανοποιητικά και παρουσιάζονται στον πίνακα 1. Συνήθως με τον όρο ικανοποίηση γίνεται αναφορά στην σεξουαλική διείσδυση του πέους χωρίς στυτική δυσλειτουργία ή εμφανή υπολειμματική κάμψη.
Η μείωση όμως του μήκους του πέους είναι μία πάρα πολύ σοβαρή επιπλοκή της τεχνικής Νέσμπιτ και θα πρέπει να λαμβάνεται σοβαρά υπόψη. Γι’ αυτόν τον λόγο θα πρέπει ν’ αποφεύγεται η επιλογή της σε σοβαρού βαθμού κάμψεις, 40-45%.
Πίνακας 1. Αποτελέσματα της τεχνικής Νέσμπιτ στην Νόσο Περονί.
Ομάδα Μελέτης (%)
Sulaiman και Gingel - 1994(1) - 78(2) - 79(3)
Porst - 1997(1) - 118(2) - 86(3) Savoca - 2000(1) - 157(2) - 88(3)
Syed - 2003(1) - 42(2) - 79(3)
´Οπου : Έτος (1), Αριθμός(2) , Ικανοποίηση(3)
Συνήθως η διάσπαση των ραμμάτων αποτελεί την πιο συνηθισμένη άμεση μετεγχειρητική επιπλοκή, εφόσον παρατηρηθεί δυσμορφία στο πέος. Υποτροπή εντός 2-3 μηνών από την επέμβαση μπορεί επίσης ν’ αποδοθεί στο ίδιο αίτιο ενώ υποτροπή μετά το πρώτο έτος υποδηλώνει εξέλιξη της νόσου.
Πηγές, Αναφορές
Κάμψεις πέους
Κατηγορία:Χειρουργική
Αχουρίκ
Το Αχουρίκ (αρμενικά: Ախուրիկ, έως το 1935 γνωστό ως Γαρακιλισά Τουρκί ) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 1,239 κατοίκους.
Παραπομπές
Κατηγορία:Αγροτικές κοινότητες του Σιράκ Κατηγορία:Χωριά της Αρμενίας
Γεώργιος Ρωμαίος
Ο Γεώργιος Ρωμαίος του Θεοδώρου (Πάγοι Κέρκυρας, 14 Απριλίου 1934 – Αθήνα, 24 Φεβρουαρίου 2023) ήταν Έλληνας δημοσιογράφος, συγγραφέας και πολιτικός. Διατέλεσε διευθυντής της εφημερίδας «Το Βήμα», γενικός διευθυντής της ΕΡΤ, βουλευτής, ευρωβουλευτής και αντιπρόεδρος του Ευρωπαϊκού Κοινοβουλίου και υπουργός με το ΠΑΣΟΚ.
Δημοσιογραφική σταδιοδρομία
Γεννήθηκε στους Πάγους της Κέρκυρας. Σπούδασε οικονομικές επιστήμες στην τότε Ανωτάτη Σχολή Οικονομικών και Εμπορικών Επιστημών (ΑΣΟΕΕ), σήμερα Οικονομικό Πανεπιστήμιο Αθηνών. Αποφοιτώντας ακολούθησε επαγγελματικά τη δημοσιογραφία στην εφημερίδα «Το Βήμα», στην οποία και ανέλαβε, διαδοχικά, συντάκτης Βουλής, πολιτικός συντάκτης, διευθυντής σύνταξης και τελικά διευθυντής, μέχρι το 1981. Ταξίδεψε επανειλημμένα, σε δημοσιογραφικές αποστολές, στην Κύπρο, την Ινδία, την Ταϋλάνδη, το Χονγκ Κονγκ, την Ανατολική Γερμανία, την Σοβιετική Ένωση και τον Λίβανο.
Ήταν έγγαμος με τη Μαρία Χατζοπούλου και μόνιμος κάτοικος Αθήνας. Απεβίωσε στις 24 Φεβρουαρίου 2023.
Πολιτική σταδιοδρομία
Μετά τις εκλογές του 1981 και τη νίκη του ΠΑΣΟΚ διορίστηκε από κυβέρνηση Παπανδρέου γενικός διευθυντής της ΕΡΤ, θέση που διατήρησε μέχρι το 1984 όταν εκλέχθηκε ευρωβουλευτής του ΠΑΣΟΚ (επανεκλέχθηκε στις ευρωεκλογές του 1989). Το 1984 ανέλαβε επίσης πρόεδρος της πρώτης Διοικούσας Επιτροπής του Ιονίου Πανεπιστημίου. Την περίοδο 1987-1992 διατέλεσε αντιπρόεδρος του Ευρωπαϊκού Κοινοβουλίου.
Με την νίκη του ΠΑΣΟΚ στις εκλογές του 1993 διορίστηκε υφυπουργός Εθνικής Οικονομίας (13 Οκτωβρίου 1993 - 4 Μαΐου 1994) και στη συνέχεια αναπληρωτής υπουργός Εθνικής Οικονομίας (4 Μαΐου 1994 - 15 Σεπτεμβρίου 1995). Σύμφωνα με τη Δήμητρα Λιάνη, ο Ανδρέας Παπανδρέου το 1993 είχε προσφέρει τη θέση του κυβερνητικού εκπροσώπου στον Γιώργο Ρωμαίο, την οποία ο Ρωμαίος αρνήθηκε. Το 1994, στο 3ο Συνέδριο του ΠΑΣΟΚ, εκλέχθηκε μέλος της Κεντρικής Επιτροπής του Κινήματος και στις 15 Σεπτεμβρίου 1995 τοποθετήθηκε αναπληρωτής υπουργός Εξωτερικών ως τον Ιανουάριο του 1996 και την παραίτηση του Ανδρέα Παπανδρέου. Στις εκλογές του 1996 εκλέχθηκε βουλευτής Α΄ Αθηνών και ανέλαβε υπουργός Δημόσιας Τάξης, έως τον Οκτώβριο του 1998. Η θητεία του έληξε λόγω της υπόθεσης Σορίν Ματέι.
Εξωτερικοί σύνδεσμοι
Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες υπουργοί Δημοσίας Τάξεως Κατηγορία:Έλληνες υφυπουργοί Εθνικής Οικονομίας Κατηγορία:Έλληνες δημοσιογράφοι Κατηγορία:Έλληνες συγγραφείς Κατηγορία:Έλληνες αναπληρωτές υπουργοί Εθνικής Οικονομίας Κατηγορία:Έλληνες αναπληρωτές υπουργοί Εξωτερικών Κατηγορία:Μέλη του Πανελλήνιου Απελευθερωτικού Κινήματος Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Ράδιο
left|thumb|200px|Η ραδιενέργεια που εκπέμπει το ράδιο είναι δεκάδες φορές πιο ισχυρή από αυτήν του [[Ουράνιο|ουρανίου]] Το ράδιο είναι χημικό στοιχείο με ατομικό αριθμό 88 και ατομικό βάρος 226,0254 amu. Είναι αργυρόλευκο μέταλλο των αλκαλικών γαιών, που πολύ γρήγορα οξειδώνεται όταν εκτίθεται στον ατμοσφαιρικό αέρα και γίνεται μαύρο. Όλα τα ισότοπα του ραδίου είναι πολύ ραδιενεργά και το πιο σταθερό από αυτά, το 226Ra, έχει ημιζωή 1.601 έτη και διασπάται σχηματίζοντας ραδόνιο. Εξαιτίας του μεγέθους της αστάθειάς του, το ράδιο είναι φθορίζον και εκπέμπει μια απαλή γαλάζια λάμψη.
Γκραν Πρι Αζερμπαϊτζάν 2019 (Φόρμουλα 1)
Το Γκραν Πρι Αζερμπαίτζάν 2019 είναι ο 4ος αγώνας του Παγκόσμιο Πρωταθλήματος Φόρμουλα 1 2019 και διεξάγεται στην πίστα του Μπακού στο Αζερμπαϊτζάν το τριήμερο 26-28 Απριλίου 2019.
Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή.
Ράδιο
Στη φύση, το ράδιο βρίσκεται σε ορυκτά ουρανίου σε ίχνη της τάξης του 1/7 γραμμαρίου ανά τόνο του ορυκτού. Δεν είναι απαραίτητο ιχνοστοιχείο για ζωντανούς οργανισμούς και είναι πιθανές οι βλαβερές συνέπειες στην υγεία, όταν εμπλέκεται σε βιοχημικές διεργασίες, εξαιτίας της υψηλής ραδιενέργειας αλλά και της (τοξικής του) χημικής δραστικότητας.
Γκραν Πρι Αζερμπαϊτζάν 2019 (Φόρμουλα 1)
Συμμετέχοντες και επιλεγμένα ελαστικά
Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.
Free Practice 1 (FP1)
Στα πρώτα δοκιμαστικά της Παρασκευής, στις 26 Απριλίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli. Η διαδικασία διακόπηκε πρόωρα, μόλις 12 λεπτά μετά την έναρξή της, λόγω προβλημάτων στην πίστα τα οποία έπρεπε να επιλυθούν όσο το δυνατόν πιο γρήγορα.
Ράδιο
Φυσικά Χαρακτηριστικά
Αν και το ράδιο δεν είναι τόσο καλά μελετημένο και σταθερό όσο το ομόλογό του βάριο τα δύο στοιχεία έχουν πολύ παρόμοιες ιδιότητες. Οι δύο πρώτες ενέργειες ιονισμού των δύο στοιχείων είναι πολύ παρόμοιες: 509,3 και 979,0 kJ·mol−1 για το ράδιο και 502,9 και 965,2 kJ·mol−1 για το βάριο. Σε αυτές τις χαμηλές ενέργειες οφείλεται η υψηλή τους δραστικότητα και ο σχηματισμός του πολύ σταθερού ιόντος Ra2+, καθώς και του Ba2+.
Γκραν Πρι Αζερμπαϊτζάν 2019 (Φόρμουλα 1)
Free Practice 2 (FP2)
Στα δεύτερα δοκιμαστικά της Παρασκευής, στις 26 Απριλίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 27 Απριλίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήρις δοκιμές
Οι κατατακτήριες δοκιμές έλαβαν μέρος το Σάββατο 27 Απριλίου 2019 λίγες ώρες μετά το FP3. Την Pole Position κέρδισε ο Βαλτέρι Μπότας με τον Λιούις Χάμιλτον να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
– ΔΚ= Δεν κατατάχθηκε
Αγώνας
Ο αγώνας διεξήχθη την Κυριακή 28 Απριλίου 2019.
Τελική κατάταξη
– Συμπεριλαμβάνεται και 1 πόντος για τον ταχύτερο γύρο του αγώνα.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2019 Κατηγορία:Αθλητισμός στο Αζερμπαϊτζάν
Τζοβάνι Φαλκόνε
Ο Τζοβάνι Φαλκόνε (Giovanni Falcone, 18 Μαΐου 1939 - 23 Μαΐου 1992) ήταν Ιταλός δικαστής ο οποίος ειδικευόταν στη δίωξη της Σικελικής Κόζα Νόστρα. Σκοτώθηκε από τη Μαφία, μαζί με τη γυναίκα του και τρεις από τους σωματοφύλακές του, από μια έκρηξη δυναμίτη 350 kg τοποθετημένου στο πλάι του αυτοκινητοδρόμου από το Αεροδρόμιο του Παλέρμο κοντά στην πόλη του Κάπασι.
Η ιστορία της ζωής του είναι σχεδόν παρόμοια με αυτή του κοντινότερου φίλου του Πάολο Μπορσελίνο. Οι δύο άντρες μοιράζονταν την καταγωγή του από μια ιδιαίτερα φτωχή περιοχή του Παλέρμο, είχαν καριέρες ως δικαστές της αντιμαφίας, και ισοδύναμα λυπητερές μοίρες: και οι δύο σκοτώθηκαν (λιγότερο από δύο μήνες μεταξύ τους) σε ιδιαίτερα τολμηρές βομβιστικές επιθέσεις το 1992. Σε αναγνώριση των προσπαθειών τους στις δίκες της μαφίας, η μνήμη τους τιμήθηκε με το ιταλικό "Medaglia d'oro al valor civile" (Χρυσό μετάλλιο για πολιτική ανδρεία) το 1992. Επίσης το ζευγάρι ονομάστηκε "ήρωες των τελευταίων 60 ετών" στο τεύχος της 13ης Νοεμβρίου 2006 του Time Magazine.
Ζωή
Ο Τζοβάνι Φαλκόνε πέρασε μέρος της νιότης του στη συνοικία Μαγκιόνε στη μητρική πόλη του το Παλέρμο, η οποία υπέφερε εκτεταμένες καταστροφές από αεροπορικές επιθέσεις κατά τη διάρκεια της Συμμαχικής εισβολής της Σικελίας το 1943. Ήταν ο γιος του Αρτούρο Φαλκόνε, διευθυντή ενός επαρχιακού χημικού εργαστηρίου, και της Λουίζα Μπεντιβένια. Ύστερα από μια κλασσική εκπαίδευση, ο Τζοβάνι σπούδασε Νομική ακολουθώντας μια σύντομη περίοδο σπουδών στη ναυτική ακαδημία του Λιβόρνο. Αποφοιτώντας το 1961, άρχισε να εξασκεί τη Νομική πριν τοποθετηθεί ως δικαστής το 1964. Ο Φαλκόνε τελικά κατευθύνθηκε προς το ποινικό δίκαιο αφότου υπηρέτησε ως επαρχιακός δικαστής.
Ο Φαλκόνε εισήγαγε μια καινοτόμο τεχνική έρευνας, ακολουθώντας το «ίχνος των χρημάτων», για να χτίσει την υπόθεσή του. Ακολούθως, έγινε μέρος της Δεξαμενής Αντιμαφίας του Παλέρμο, δημιουργημένης από τον δικαστή Ρόκο Σίνιτσι. Η δεξαμενή Αντιμαφίας ήταν μια ομάδα ερευνώντων δικαστών οι οποίοι δουλεύουν μαζί στενά μοιραζόμενοι πληροφορίες για να διαχέουν την υπευθυνότητα και για να αποτρέψουν ένα άτομο να γίνει η μοναδική θεσμική μνήμη και ο μοναχικός στόχος. Με τον Φαλκόνε, η ομάδα αποτελούνταν από τους Πάολο Μπορσελίνο, Τζιουζέπε Ντι Λέλο και Λεονάρντο Γκουαρνότα.
Δίκη Μάξι
Η δεξαμενή Αντιμαφίας έβαλε τις βάσεις για τη Δίκη Μάξι εναντίον της Σικελικής Μαφίας στην προκαταρκτική ερευνητική φάση. Μετά από τη δολοφονία του Σίνιτσι τον Ιούλιο του 1983, ο διάδοχός του Αντονίνο Καπονέτο διεύθυνε τη δεξαμενή. Ο Φαλκόνε ήταν ένας από τους μείζονες οργανωτές της δίκης η οποία άρχισε στις 10 Φεβρουαρίου 1986, και τελείωσε στις 16 Δεκεμβρίου 1987. Από 474 μέλη Μαφιόζους αρχικά κατηγορουμένους, 360 καταδικάστηκαν για σοβαρά εγκλήματα, συμπεριλαμβανομένου 119 ερήμην.
Θάνατος
thumb|Εναέρια θέα του τόπου της ενέδρας thumb|Φύλλα εκτεθειμένα προς ένδειξη αλληλεγγύης για τον Τζοβάνι Φαλκόνε και τον Πάολο Μπορσελίνο. Γράφουν: «Δεν τους σκοτώσατε: οι ιδέες τους περπατούν στα πόδια μας»
Ο Φαλκόνε σκοτώθηκε με τη γυναίκα του Φραντσέσκα Μορβίλο (η ίδια ήταν δικαστής) και τρεις αστυνομικούς: τους Ροκο Ντι Σίλο, Αντόνιο Μοντινάρο, και Βίτο Σιφάνι, κοντά στο Κάπατσι στον αυτοκινητόδρομο μεταξύ του Διεθνές Αεροδρομίου του Παλέρμο και της πόλης του Παλέρμο (38.18278°N, 13.24472°W) στις 23 Μαΐου 1992. Το θωρακισμένο Fiat Corma στο οποίο ταξίδευε ανατινάχθηκε από μια βόμβα (350 kg εκρηκτικών) η οποία είχε τοποθετηθεί σε χαντάκια σκαμμένα στην πλευρά του δρόμου. Καθώς περνούσε πάνω από τη βόμβα, ο Φαλκόνε οδηγούσε το αυτοκίνητό του με μια εκτιμημένη ταχύτητα 160 km/h.
Η δολοφονία οργανώθηκε από τον Σαλβατόρε Ριίνα για εκδίκηση για την καταδίκη από τον Φαλκόνε πολλών μαφιόζων στις Δίκες Μάξι. Στη μείζονα καταστολή εναντίον της Μαφίας που ακολούθησε τους θανάτους των Φαλκόνε και Μπορσελίνο, ο Ρίινα συνελήφθη και τώρα εκτίει μια ισόβια κάθειρξη για την κύρωση των θανάτων και των δύο δικαστών καθώς και για πολλά άλλα εγκλήματα. Ένας άλλος μαφιόζος καταδικασμένος για τη δολοφονία του Φαλκόνε είναι ο Τζοβάνι Μπρούσκα, επίσης γνωστός ως 'lo scannacristiani' (ο σφαγέας ανθρώπων) και ήταν ένας από τους συνεργάτες του Ρίινα ο οποίος παραδέχθηκε ότι ήταν αυτός που πραγματικά πυροδότησε τα εκρηκτικά.
Το Διεθνές Αεροδρόμιο του Παλέρμο είναι τώρα γνωστό με το όνομα Αεροδρόμιο Φαλκόνε-Μπορσελίνο σε τιμή του Τζοβάνι Φαλκόνε και Πάολο Μπορσελίνο. Ένα μνημείο από τον τοπικό γλύπτη Τομάσο Γκεράσι μπορεί να βρεθεί εκεί.
Εξωτερικοί σύνδεσμοι
Κατηγορία:Μαφία Κατηγορία:Σικελική μαφία Κατηγορία:Ιταλοί δικαστικοί
Αντέλ Εξαρχόπουλος
Η Αντέλ Εξαρχόπουλος (γαλλικά: Adèle Exarchopoulos, γεν. το 1993) είναι Γαλλίδα ηθοποιός του κινηματογράφου, ελληνικής καταγωγής. Το 2013 βραβεύτηκε με τον χρυσό φοίνικα στο φεστιβάλ των Καννών για την ταινία Η Ζωή της Αντέλ, μαζί με τη συμπρωταγωνίστριά της Λέα Σεϊντού και τον σκηνοθέτη της ταινίας Αμπντελατίφ Κεσίς. Το 2014 βραβεύτηκε με το Trophée Chopard του φεστιβάλ Καννών.
Βιογραφία
Γεννήθηκε στις 22 Νοεμβρίου 1993 και μεγάλωσε στο Παρίσι. Ο πατέρας της ήταν δάσκαλος της κιθάρας, η μητέρα της νοσοκόμα. Άρχισε να εμφανίζεται στο θέατρο από τα εννιά, ενώ στα δεκατρία της έπαιξε στην τηλεόραση, και ένα χρόνο αργότερα στον κινηματογράφο.
Βραβεύσεις
Διεθνές Φεστιβάλ Κινηματογράφου Καννών
1448
Θάνατοι
Κατηγορία:Έτη
Η διεκδίκηση των δικαιωμάτων της γυναίκας
Οι διεκδικήσεις των δικαιωμάτων των γυναικών: με τις πολιτικές και ηθικές κριτικές στα υποκείμενα (Μια Δικαίωση των Δικαιωμάτων της Γυναίκας: με Στενώσεις σε Πολιτικά και Ηθικά Θέματα, γραμμένο από μια αγγλίδα φεμινίστρια του δέκατου όγδοου αιώνα, Μαίρη Γουόλστονκραφτ, είναι ένα από τα πρώτα έργα της φεμινιστικής φιλόσοφίας. Σε αυτό το έργο, η συγγραφέας απαντά σε εκείνους τους διανοούμενους, πολιτικούς και εκπαιδευτικούς της εποχής που είχαν αρνηθεί την εκπαίδευση των γυναικών.
Σύνοψη
Η συγγραφέας είναι τις άποψης ότι οι γυναίκες πρέπει να έχουν την κατάλληλη κατάρτιση και μια θέση στις κοινωνίες, υποστηρίζοντας ότι οι γυναίκες είναι απαραίτητες για τα έθνη, λόγω της συνεισφοράς τους στην εκπαίδευση των παιδιών και για την τακτική και συνεχή στήριξη που προσφέρουν στους συζύγους τους, πέραν και πάνω του συζυγικού τους καθήκον. Αντί να θεωρούμε τις γυναίκες σαν αντικείμενα εξωραϊσμού για την κοινωνία μέσω της ανδρικής ιδιοκτησίας και κτήσης ή προϊόντα ανταλλαγής και κτήσης μέσω του γάμου, η Γουόλστονκραφτ έχει τη θέση ότι οι γυναίκες είναι ανθρώπινα όντα που δικαιούνται τα ίδια θεμελιώδη δικαιώματα με τους άνδρες.
Ιστορία
Θεωρείται θεμελιώδης στην ιστορία του φεμινισμού. Για πρώτη φορά μια γυναίκα γράφει για την κατάσταση των γυναικών, με πλήρη συνείδηση ότι μια αλλαγή του φεμινιστικού ρόλου, δεν μπορεί να εξαρτάται από τις καλές προσωπικές σχέσεις μεταξύ των δύο φύλων, αλλά εξαρτάται κυρίως από τα κοινωνικά, πολιτικά και εκπαιδευτικά δικαιώματα, που θα πρέπει να αναγνωρίζονται και για το θηλυκό γένος. Το έργο διαδόθηκε από τον Σαρλ-Μωρίς ντε Ταλλεϋράν-Περιγκόρ όπου το 1791 του ζητήθηκε να γράψει για τα Δικαιώματα των γυναικών στη γαλλική εθνοσυνέλευση, ο οποίος δήλωσε ότι οι γυναίκες θα πρέπει να λαμβάνουν μόνο οικιακή εκπαίδευση. Το σχόλιο του πάνω στη συγκεκριμένη υπόθεση αφορά την αρχή μιας ευρείας επίθεσης εναντίον των ένφυλων κανόνων της εποχής του όπου κατηγορούσε τους άνδρες ότι αποθαρρύνουν τις γυναίκες να διεκδικήσουν τα δικαιώματά τους. Η Γουόλστονκραφτ έγραψε τα δικαιώματα της γυναίκας σε σύντομο χρονικό διάστημα, με σκοπό να απαντήσει άμεσα στις τότε εξελίξεις. Στη συνέχεια, έδειξε την πρόθεσή της να γράψει ένα δεύτερο τόμο πιο θεωρητικό, ωστόσο, πέθανε πριν να συμπληρώσει το 2ο τόμο.
Κατηγορία:Δικαιώματα των γυναικών Κατηγορία:Μη μυθοπλαστικά βιβλία
Ιρανικός κινηματογράφος
Ο Ιρανικός κινηματογράφος (περσικά : سینمای ایران ), γνωστός και ως Κινηματογράφος της Περσίας, αναφέρεται στις κινηματογραφικές βιομηχανίες στο Ιράν που παράγουν μια ποικιλία εμπορικών ταινιών ετησίως. Οι ιρανικές ταινίες τέχνης έχουν αποκτήσει διεθνή φήμη και τώρα διαθέτουν παγκόσμιους θαυμαστές. Οι ιρανικές ταινίες συνήθως γράφονται και μιλούνται στην περσική γλώσσα. Ο ιρανικός κινηματογράφος είχε πολλά σκαμπανεβάσματα.
Μαζί με την Κίνα, το Ιράν έχει επαινεθεί ως ένας από τους καλύτερους εξαγωγείς ταινιών τη δεκαετία του 1990. Ορισμένοι κριτικοί κατατάσσουν τώρα το Ιράν ως τον πιο σημαντικό εθνικό κινηματογράφο στον κόσμο, καλλιτεχνικά, με μια σημασία που προκαλεί σύγκριση με τον ιταλικό νεορεαλισμό και παρόμοια κινήματα των περασμένων δεκαετιών. Μια σειρά από διεθνή φεστιβάλ κινηματογράφου έχουν τιμήσει τον ιρανικό κινηματογράφο τα τελευταία είκοσι χρόνια. Πολλοί κριτικοί κινηματογράφου από όλο τον κόσμο έχουν επαινέσει τον ιρανικό κινηματογράφο ως έναν από τους σημαντικότερους καλλιτεχνικούς κινηματογράφους του κόσμου.
Εικαστικές τέχνες στο Ιράν
Τα παλαιότερα παραδείγματα εικαστικών αναπαραστάσεων στην Ιρανική ιστορία μπορούν να αναχθούν στα ανάγλυφα στην Περσέπολη (περίπου 500 π.Χ.). Το ανάγλυφο ήταν μια μέθοδος γλυπτικής που συνεπάγοταν σκάλισμα ή χάραξη της επιφάνειας ενός επίπεδου κομματιού πέτρας ή μετάλλου. Η Περσέπολη ήταν το τελετουργικό κέντρο του αρχαίου βασιλείου των Αχαιμενιδών και «οι μορφές στην Περσέπολη παραμένουν δεσμευμένες από τους κανόνες της γραμματικής και της σύνταξης της οπτικής γλώσσας».
Οι ιρανικές εικαστικές τέχνες μπορεί να ειπωθεί ότι κορυφώθηκαν περίπου χίλια χρόνια αργότερα κατά τη διάρκεια της βασιλείας των Σασσανιδών. Ένα ανάγλυφο αυτής της περιόδου στο Ταγκ Μποστάν (δυτικό Ιράν) απεικονίζει μια περίπλοκη σκηνή κυνηγιού. Παρόμοια έργα της εποχής έχουν βρεθεί να αρθρώνουν κινήσεις και δράσεις με εξαιρετικά εξελιγμένο τρόπο. Είναι ακόμη δυνατό να εμφανίζει τον πρόγονο του κινηματογράφου από κοντά: ένα τραυματισμένο αγριόχοιρο να δραπετεύει από τον τόπο του κυνηγιού, ανάμεσα σε αυτά τα έργα τέχνης.
Μετά τη μεταστροφή από τον Ζωροαστρισμό στο Ισλάμ, η περσική τέχνη συνέχισε τις εικαστικές της πρακτικές. Οι περσικές μινιατούρες παρέχουν σπουδαία παραδείγματα τέτοιων συνεχών προσπαθειών. Η σκόπιμη έλλειψη προοπτικής στην περσική μινιατούρα επέτρεψε στον καλλιτέχνη να έχει διαφορετικές πλοκές και υποπλοκές στον ίδιο χώρο εικόνας. Μια πολύ δημοφιλής μορφή τέτοιας τέχνης ήταν το Pardeh Khani. Ένα άλλο είδος τέχνης στην ίδια κατηγορία ήταν το Naqqali.
Οι δημοφιλείς δραματικές τέχνες στο Ιράν, πριν από την εμφάνιση του κινηματογράφου, περιλαμβάνουν τη Μαριονέτα, το Σαγιέ-μπαζί (θεατρικά έργα σκιών), το Ρουχόζι (κωμικές πράξεις) και το Ταζιέ.
Ο κινηματογράφος εισήλθε στη δημόσια σφαίρα, αλλά οι πολιτιστικές και οικονομικές του δυνατότητες ήταν ακόμη άγνωστες. Ως αποτέλεσμα, οι αίθουσες προβολής γνώρισαν εξαρχής μια αυξανόμενη τάση ως προς την αποκάλυψη οικονομικών έλξεων του κινηματογράφου. Λόγω της ταύτισης του με τους Ιρανούς Επαναστάτες του Συντάγματος, το Κινετοσκόπιο του Μίρζα Εμπραχίμ Χαν Σαχαφμπασί δεν κράτησε ούτε ένα μήνα και έκλεισε, με αποτέλεσμα να εγκαταλείψει το Ιράν. Μετά, ήρθε η σειρά του δημόσιου θεάτρου του Ρούσι Χαν. Επίσης, δεν επιβίωσε για πολύ καιρό, καθώς λεηλατήθηκε κατά τη διάρκεια των συγκρούσεων μεταξύ του Μοχαμάντ Αλί Σαχ και των Επαναστατών του Συντάγματος και, επιπλέον, ο ίδιος διέφυγε στο εξωτερικό. Μετά από αυτόν, ήταν ο Αρντεσίρ Χαν που εισήγαγε την πραγματική έννοια του τρεξίματος και της χρήσης του κινηματογράφου, συνεχίζοντας μέχρι πολύ μετά από αυτόν.
Πρώιμος περσικός κινηματογράφος
Ο κινηματογράφος ήταν μόλις πέντε ετών όταν ήρθε στην Περσία στις αρχές του 20ού αιώνα. Ο πρώτος Πέρσης σκηνοθέτης ήταν ο Μίρζα Εμπραχίμ Χαν Ακάς Μπασί, ο επίσημος φωτογράφος του Μοζαφάρ αντ-Ντιν Σαχ Κατζάρ, του βασιλιά της Περσίας από το 1896-1907. Μετά από μια επίσκεψη στο Παρίσι τον Ιούλιο του 1900, ο Ακάς Μπασί πήρε μια κάμερα και κινηματογράφησε την επίσκεψη του Σάχη στην Ευρώπη κατόπιν εντολής του Σάχη. Λέγεται ότι κινηματογράφησε τις ιδιωτικές και θρησκευτικές τελετές του Σάχη, αλλά σήμερα δεν υπάρχουν αντίγραφα τέτοιων ταινιών. Λίγα χρόνια αφότου ο Ακάς Μπασί ξεκίνησε τη φωτογραφία, ο Χαν Μπαμπά Μοταζεντί, ένας άλλος πρωτοπόρος στην ιρανική κινηματογραφική παραγωγή εμφανίστηκε. Τράβηξε ένα σημαντικό πλήθος βίντεο ειδήσεων κατά τη διάρκεια της βασιλείας του Κατζάρ στη δυναστεία των Παχλαβί.
Η πρώτη δημόσια προβολή πραγματοποιήθηκε στην Τεχεράνη το 1904, με παρουσίαση του Μίρζα Εμπραχίμ Χαν Σαχάφ Μπασί. Οργάνωσε την προβολή στο πίσω μέρος του παλαιοπωλείου του. Το 1905, ο Σαχάφ Μπασ άνοιξε τον πρώτο κινηματογράφο στη λεωφόρο Cheragh Gaz στην πρωτεύουσα. Το 1909, με την πτώση του Μοχάμαντ Αλί Σαχ Κατζάρ, κληρονόμου του Μοζαφάρ αντ-Ντιν Σαχ Κατζάρ και την επιτυχία των συνταγματιστών, ο Ρουσί Χαν έχασε την υποστήριξή του. Κατά συνέπεια, ο κινηματογράφος και τα στούντιο καταστράφηκαν από το κοινό. Αμέσως μετά, άλλα κινηματογραφικά θέατρα στην Τεχεράνη έκλεισαν. Οι κινηματογραφικές αίθουσες ξεπήδησαν ξανά το 1912 με τη βοήθεια του Αρντεσίρ Χαν, ενός Αρμενο-Ιρανού. Το 1904, ο Mirza Ebrahim Khan Sahhafbashi άνοιξε τον πρώτο κινηματογράφο στην Τεχεράνη]. Η κινηματογραφική κάμερα εισήχθη στο Ιράν το 1929, ως ένα ακόμη εργαλείο εκσυγχρονισμού. Μετά τον Μίρζα Εμπραχίμ Χαν, αρκετοί άλλοι όπως ο Ρουσί Χαν, ο Αρντεσίρ Χαν και ο Αλί Βακιλί προσπάθησαν να ιδρύσουν νέους κινηματογράφους στην Τεχεράνη. Μέχρι τις αρχές της δεκαετίας του 1930, υπήρχαν λίγο περισσότερα από 15 θέατρα στην Τεχεράνη και 11 σε άλλες επαρχίες. Το 1925, ο Οβάνες Οχανιάν, αποφάσισε να ιδρύσει την πρώτη σχολή κινηματογράφου στο Ιράν. Μέσα σε πέντε χρόνια κατάφερε να διευθύνει την πρώτη συνεδρία της σχολής με το όνομα «Parvareshgahe Artistiye Cinema».
Εξωτερικοί σύνδεσμοι
Κατηγορία:Κινηματογράφος στο Ιράν Κατηγορία:Πολιτισμός του Ιράν
Αχουριάν
Το Αχουριάν (αρμενικά: Ախուրյան, έως το 1945 γνωστό ως Ντουζκέντ ) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 10,046 κατοίκους.
Παραπομπές
Κατηγορία:Αγροτικές κοινότητες του Σιράκ Κατηγορία:Χωριά της Αρμενίας
Σιζαβέτ
Το Σιζαβέτ (αρμενικά: Սիզավետ, έως το 1946 γνωστό ως Κορμπουλάγ, ενώ, έως το 1967, ως Τασγκασέν ) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 370 κατοίκους.
Παραπομπές
Κατηγορία:Αγροτικές κοινότητες του Σιράκ
Beautiful Day
Το "Beautiful Day" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον δέκατο δίσκο τους All That You Can't Leave Behind, του 2000. Το τραγούδι κυκλοφόρησε και ως single, την ίδια χρονιά, και ήταν το πρώτο από τον εν λόγω δίσκο. Το single κατέληξε να έχει μεγάλη εμπορική επιτυχία, βοηθώντας τον δίσκο να γίνει πολυπλατινένιος, καθώς κι ένας από τους πιο επιτυχημένους του σχήματος. Στο τραγούδι παρατηρείται μία δομή, που ταιριάζει στην πρώιμη δουλειά του σχήματος, ενώ ο Bono, που έγραψε τους στίχους, είπε ότι είναι ένα τραγούδι που λέει ότι ακόμα κι αν τα έχεις χάσει όλα, υπάρχουν λόγοι να είσαι ευχαριστημένος με αυτά που σου έχουν απομείνει.
Το single, επίσης, κι αυτό κατέληξε να έχει μεγάλη εισπρακτική επιτυχία. Κατάφερε να μπει σε πολλά charts ανά τον κόσμο, ενώ έφτασε στο νούμερο 1 των αυστραλιανών, των καναδικών, των ολλανδικών, των φινλανδικών, των ιρλανδικών, των ιταλικών, των νορβηγικών, των ισπανικών και των βρετανικών charts. Στα αμερικανικά Billboard Hot 100, έφτασε έως και το νούμερο 21, ενώ στα Dance Club Songs (Billboard), έφτασε στο νούμερο 1. Το single έγινε πλατινένιο στην Αυστραλία και τη Βραζιλία, και έως και σήμερα θεωρείται ένα από τα γνωστότερα τραγούδια του συγκροτήματος. Το τραγούδι παίζεται ανελλιπώς σε κάθε ζωντανή τους εμφάνιση από το 2001. Για την προώθηση του κομματιού είχε κυκλοφορήσει και video clip.
Το 2001, κέρδισε 3 βραβεία Grammy, ένα στην κατηγορία Τραγούδι της Χρονιάς, Ηχογράφηση της Χρονιάς και Best Rock Performance by a Duo or Group with Vocal. Το τραγούδι έχει συμπεριληφθεί σε αρκετές λίστες με τα καλύτερα τραγούδια όλων των εποχών. Ενδεικτικά, το 2003, το περιοδικό Q, σε μία special έκδοση, το συμπεριέλαβε ανάμεσα στα 1001 Καλύτερα Τραγούδια όλων των εποχών, κατατάσσοντας το στην 747η θέση. Το περιοδικό Rolling Stone, το συμπεριέλαβε σε μία παρόμοια λίστα με τα 500 Σπουδαιότερα Τραγούδια όλων των εποχών, κατατάσσοντας το στην 345η θέση. Το κομμάτι από τη στιγμή της κυκλοφορίας ου έχει διασκευαστεί μερικές φορές, ενώ χρησιμοποιήθηκε και σε μερικά Μέσα.
Ιοβιανός ο Ύπατος
Ο Ιοβιανός, επονομαζόμενος Ύπατος ή και Κηπάριος (Ceparius), ήταν Βυζαντινός αξιωματούχος και στρατηγός. Σύμφωνα με την παράδοση, διετέλεσε Magister Militum του Δουκάτου της Βενετίας το 741.
Βιογραφία
Ο Ιοβιανός υπήρξε σύμφωνα με την μεταγενέστερη μεσαιωνική παράδοση ο τέταρτος στρατιωτικός διοικητής στην διαδοχή της διακυβέρνησης της Βενετίας μετά την δολοφονία του Δόγη Όρσο Ιπάτο, διαδεχόμενος στην εξουσία τον γιο του τελευταίου, Θεοδάτου, ο οποίος ήταν υπεύθυνος της διακυβέρνησης για το προηγούμενο έτος.
Έλαβε από την Κωνσταντινούπολη τον τίτλο του υπάτου, ενδεχομένως για την βοήθεια που προσέφερε στον Έξαρχο της Ραβέννας Ευτύχιο, ο οποίος βρήκε καταφύγιο στην Βενετία μετά την κατάληψη της Ραβέννας από τους Λομβαρδούς, όπου και εγκαταστάθηκε έως την ανακατάληψη της της πόλης.
Στην διάρκεια της περιόδου διακυβέρνησής του συνεχίστηκε η ένοπλη σύγκρουση μεταξύ της Ερακλέα και του Εκίλιο, με μάι μάχη να λαμβάνει χώρα στην περιοχή η οποία είναι σήμερα γνωστή ως Torre del Caligo.
Πηγές
Κατηγορία:Δόγηδες της Βενετίας Κατηγορία:Βυζαντινοί Ύπατοι Κατηγορία:Βυζαντινοί δούκες Κατηγορία:Βυζαντινοί κυβερνήτες της Βενετίας
Γερμανικός κινηματογράφος
Η Γερμανία γνώρισε σημαντικές αλλαγές στην ταυτότητά της κατά τον 20ο και τον 21ο αιώνα. Αυτές οι αλλαγές καθόρισαν την περίοδο του εθνικού κινηματογράφου σε μια διαδοχή διακριτών εποχών και κινημάτων.
1895-1918: Γερμανική Αυτοκρατορία
400px|thumb|Η αίθουσα Βιντεργκάρτεν, εδώ το 1940, ήταν ο τόπος της πρώτης κινηματογραφικής προβολής, με 8 ταινίες μικρού μήκους που παρουσιάστηκαν από τους αδελφούς Σκλαντανόφσκι την 1η Νοεμβρίου 1895.
Η ιστορία του κινηματογράφου στη Γερμανία μπορεί να ανιχνευθεί στα χρόνια λίγο μετά τη γέννηση του μέσου. Την 1η Νοεμβρίου 1895, ο Μαξ Σκλαντανόφσκι και ο αδερφός του Εμίλ παρουσίασαν τον προβολέα ταινιών που εφεύρεσαν μόνοι τους, το Bioscop, στην αίθουσα Βιντεργκάρτεν του Βερολίνου. Εκεί ροβλήθηκε μια 15λεπτη σειρά οκτώ ταινιών μικρού μήκους - η πρώτη προβολή ταινιών σε κοινό που έπρεπε να πληρώσει. Αυτή η παράσταση προϋπήρχε της πρώτης δημόσιας προβολής του Cinematographe των αδελφών Λυμιέρ στο Παρίσι στις 28 Δεκεμβρίου του ίδιου έτους, μια παράσταση που παρακολούθησε ο Μαξ Σκλαντανόφσκι και στην οποία μπόρεσε να διαπιστώσει ότι το Cinematographe ήταν τεχνικά ανώτερο από το δίκο Bioscop. Άλλοι πρωτοπόροι του γερμανικού κινηματογράφου ήταν οι Βερολινέζοι Όσκαρ Μέστερ και Μαξ Γκλάιβ, που το 1896 χρησιμοποίησαν για πρώτη φορά μια μονάδα δίσκου Geneva (που επιτρέπει στην ταινία να προχωρά κατά διαστήματα ένα καρέ τη φορά) σε έναν προβολέα, και ο κινηματογραφιστής Γκουίντο Σέμπερ.
Στις πρώτες μέρες του, ο κινηματογράφος θεωρούνταν έλξη για το κοινό της ανώτερης τάξης, αλλά η καινοτομία των κινούμενων εικόνων δεν κράτησε πολύ. Σύντομα, ασήμαντες ταινίες μικρού μήκους προβλήθηκαν ως αξιοθέατα του εκθεσιακού χώρου που στόχευαν στην εργατική τάξη και τη χαμηλότερη-μεσαία τάξη. Τα περίπτερα στα οποία προβάλλονταν αυτές οι ταινίες ήταν γνωστά στη Γερμανία κάπως απαξιωτικά ως Kintopps. Οι κινηματογραφιστές με καλλιτεχνική κλίση προσπάθησαν να αντιμετωπίσουν αυτή την άποψη του κινηματογράφου με μεγαλύτερες ταινίες βασισμένες σε λογοτεχνικά είδη και οι πρώτες γερμανικές «καλλιτεχνικές» ταινίες άρχισαν να παράγονται γύρω στο 1910, με παράδειγμα τη μεταφορά του Έντγκαρ Άλλαν Πόε The Student of Prague (1913) το οποίο σκηνοθέτησαν από κοινού οι Πολ Βέγκενερ και Στέλαν Ρουέ, φωτογραφήθηκε από τον Γκουίντο Σέμπερ και πηραν μέρος ηθοποιοί από την εταιρεία του Μαξ Ράινχαρντ.
αριστερά|400px|thumb|Το Babelsberg Studio κοντά στο [[Βερολίνο ήταν το πρώτο κινηματογραφικό στούντιο μεγάλης κλίμακας στον κόσμο (ιδρύθηκε το 1912) και ο πρόδρομος του Χόλιγουντ. Εξακολουθεί να παράγει και σήμερα παγκόσμιες υπερπαραγωγές κάθε χρόνο.]]
Οι πρώτοι θεωρητικοί του κινηματογράφου στη Γερμανία άρχισαν να γράφουν για τη σημασία του Schaulust, ή της «οπτικής ευχαρίστησης», για το κοινό, συμπεριλαμβανομένου του συγγραφέα του κινήματος Ντανταϊσμού, Βάλτερ Σέρνερ: «Αν κοιτάξει κανείς πού λαμβάνει ο κινηματογράφος την απόλυτη δύναμή του, σε αυτά τα περίεργα μάτια που τρεμοπαίζουν, δείχνει πολύ πίσω στην ανθρώπινη ιστορία, όπου ξαφνικά στέκεται εκεί σε όλη του τη μαζικότητα: οπτική απόλαυση». Τα οπτικά εντυπωσιακά σκηνικά και το μακιγιάζ ήταν το κλειδί για το στυλ των εξπρεσιονιστικών ταινιών που δημιουργήθηκαν λίγο μετά τον Α' Παγκόσμιο Πόλεμο.